Komunalna policija Opština Šavnik je na osnovu člana 79 Zakona o lokalnoj samoupravi (“Sl.list CG br. 42/03,28/04,75/05 i“Sl.list CG br. 88/09,03/10 I 38/12) i člana 61 stav 1 Odluke o unutrašnjoj organizaciji i načinu rada lokalne uprave (“Sl.list CG –opštinski propisi br.06/13) 03.06.2013. formirana kao posebna organizaciona služba, kada je i donijet Pravilnik o unutrašnjoj organizaciji i sistematizaciji radnih mjesta u službi Komunalne policije. Ovim Pravilnikom utvrdjuje se unutrašnja organizacija i sistematizacija radnih mjesta, broj izvršilaca, opis poslova i uslovi za njihovo vršenje, ovlašćenja i odgovornosti zaposlenih u vršenju poslova i rukovodjenju radom Komunalne policije Opštine Šavnik.

 Sistematizacijom radnih mjesta predvidjeno je da Komunalna policija u zavisnosti od zvanja i stepena stručne spreme, ima tri izvršioca:

1. Načelnik komunalne policije i komunalni policajac

2. Komunalni policajac 1

3. Samostalni referent – Komunalni nadzornik

 U Predhodnom periodu Komunalna policija vršila je komunalni nadzor i obezbjedjivala komunalni red uz primjenu sledećih zakona :

- Zakon o komunalnim djelatnostima;

- Zakon o prevozu u drumskom saobraćaju;

- Zakon o bezbjednosti saobraćaja na putevima

- Zakon o vodama

- Zakon o zaštiti od buke u životnoj sredini

 U pogledu prava i dužnosti i postupka vršenja poslova, komunalna policija primjenjuje odredbe zakona kojima se uredjuje inspekcijska kontrola - Zakon o inspekcijskom nadzoru, kao i druge propise.

 Kada rešava o pravima, obavezama i interesima fizičkog lica, pravnog lica ili druge stranke u postupku komunalna policija postupa po Zakonu o opštem upravnom postupku. Kao i opštinskim odlukama koje se odnose na oblast komunalnog reda , privemenih objekata i ostalih odluka koje predstavljaju osnov za postupanje ovog organa lokalne uprave.

 Komunalna policija, u prošloj godini primjenjivala je zakonom propisana ovlašćenja koja se mogu podijeliti u tri grupe: preventivna, korektivna i represivna.

 Preventivno postupanje Komunalne policije ogledalo se u obilasku grada i praćenju komunalnog reda kroz održavanje grada, održavanje čistoće, održavanje javnih površina, komunalnih objekata i javnih zelenih površina.

 Korektivna postupanja odnose se na ukazivanje kao zakonsku formu nalaganja subjektu nadzora u slučaju gde se očekuje i postoji mogućnost da se nepravilnost ukloni brzo i efikasno.

 Represivno postupanje uslijedilo je u svim situacijama gdje subjekat nadzora nije otklonio nepravilnost, pa je bilo neophodno da se preduzmu radnje, da se uklanjanje nepravilnosti sprovede.

 U izvještajnom periodu Komunalna policija Opštine Šavnik, u okviru svojih nadležnosti, a kumulativno gledano, postigla je sledeće rezultate rada:

1. Izvršeno pregleda……………………………………………………………………95

2. Sačinjeno zapisnika………………………………………………………………….25

3. Donijeto rješenja……………………………………………………………………..20

4. Izvršena kontrolna rešenja………………………………………………………20

a) izvršeno……………………………………………………………………………………18

b) nije izvršeno……………………………………………………………………………..2

5.Podnijeto zahtijev za pokretanje prekršajnog postupka…………….2

6. Primljeni zahtjevi stranaka……………………..………………………………….7

a) pisanim putem………………………………..…………………………………………4

 - riješeno……………………………………………………………………………………..4

 - u postupku…………………………………………………………………………………0

b) usmenim putem………………………………………………………………………..3

 - riješeno…………………………………………………………………………….…………3

 - u postupku………………………………………………………………………………….0

 Komunalna policija u predhodnom periodu pored Pravilnika o unutrašnjoj sistematizaciji i organizaciji radnih mjesta, donijela je Vodič za pristup informacijama u posjedu Komunalne policije.

 Komunalna policija Opštine Šavnik, u datom periodu, imala je dobru saradnju sa drugim organima lokalne uprave, javnim preduzećem, kao i sa Upravom policije - PJ Šavnik.

 U narednom periodu Komunalna policija će nastaviti sa aktivnostima iz svoje nadležnosti sve u cilju zadovoljavanja potreba i stvaranju boljih uslova za život gradjana Opštine Šavnik i stvaranju boljih uslova za privredni razvoj.

 Broj: 06-748

 Šavnik, 06.03.2014. godine.

 Komunalna policija

 Nikola Vučinić,s.r.